open-index/open-wikipedia-markdown huggingface dataset:
Hanss fon Manteifels-Cēge

thumb|right|Izvadīšana no Rīgas Doma
**Hanss Joahims Pauls Ādolfs fon Manteifels-Cēge** (*Hans Joachim Paul Adolph Baron Manteuffel-Szoege*, 1894—1919) bija vācbaltiešu virsnieks no Manteifeļu dzimtas, kas dienēja Vācijas Impērijas armijā Pirmā pasaules kara laikā un Baltijas landesvērā Latvijas brīvības cīņu laikā.

## Dzīvesgājums
Hanss fon Manteifels-Cēge dzimis 1894. gada 19. janvārī Kapsēdes muižā (tagad Dienvidkurzemes novads) tās īpašnieka barona Georga fon Manteifela-Cēges un viņa sievas Sofijas (dzimušas fon Rīdigeres) septiņu bērnu ģimenē. Georga fon Manteifela–Cēges brālis.

Pēc skolas beigšanas viņš devās studēt jurisprudenci uz Vāciju, kur pēc Pirmā pasaules kara sākumā izlēma nedoties atpakaļ uz Baltiju kā lielākā daļa vācbaltiešu, tā vietā Manteifels brīvprātīgi iestājās Vācijas Impērijas armijā un tika ieskaitīts 2. Bavārijas Ulānu pulkā. Jau 1914. gada pavasarī Manteifels nonāca Rietumu frontē, kur ar savu pulku piedalījās iebrukumā Francijā, par varonību jau drīz tika apbalvots ar II šķiras Dzelzs krustu. 1915. gadā, atrodoties Austrumu frontē, Manteifels ieguva leitnanta pakāpi, 1916. gada augustā Rumānijas kampaņas laikā tika ievainots un ilgu laiku bija spiests pavadīt lazaretē. Novembra revolūcijas laikā Manteifels atradās Minhenē, tur viņš gandrīz krita par upuri kreisi noskaņotiem kareivjiem, kas iebruka viesnīcā, kurā Manteifels bija apmeties 1918. gadā.

Saskaroties ar boļševisma draudiem, Manteifels vērsās Bavārijas kara ministrijā, taču tur vēlme stāties pretī Vācijā notiekošajai revolūcijai neradīja interesi. 1918. gada 4. decembrī Manteifels saņēma telefona zvanu no brāļa Rīgā, kas aicināja viņu atgriezties — atsaucoties šim aicinājumam Manteifels 1918. gada nogalē atgriezās Baltijā.

1919. gada sākumā iestājās Baltijas landesvērā kā štāba virsnieks, jau 1919. gada 6. janvārī kļuva par 1. Vācbaltiešu kaujas bataljona (Trieciengrupas — "Stoßtruppe") komandieri, ko veidoja Pirmajā pasaules karā dienējušie virsnieki un instruktori.

1919. gada 15. aprīlī Manteifels veda sarunas par sadarbību ar latviešu karaspēka vienības komandieri Jāni Balodi, bet 16. aprīlī vadīja Latvijas Pagaidu valdības gāšanu (t. s. Aprīļa puču). Apvērsumu neatbalstīja Antantes valstis un oficiāli arī Liepājā izvietotā Vācijas karaspēka virspavēlniecība, tādēļ Manteifeļa plānotās militārās direktorijas vietā tika izveidota Niedras valdība.

1919. gada 22. maijā, atbrīvojot Rīgu no Padomju Latvijas sarkanarmiešiem, Hanss fon Manteifels krita Rīgas citadeles ielās. Kā varonis izvadīts no Rīgas Doma baznīcas. Vācbaltieši viņu uzskatīja par savu spējīgāko karavadoni, Otrā pasaules kara laikā Manteifela vārdā vācu okupācijas vara pārdēvēja Citadeles ielu.

## Ārējās saites
*

## Literatūra
* Carlos Caballero Jurado, Ramiro Bujeiro: *The German Freikorps, 1918-23*; Osprey Publishing, 2001; 

## Atsauces
Aleksandrs Guskovs

**Aleksandrs Guskovs** (; dzimis 1976. gada 26. novembrī) ir bijušais krievu hokejists, aizsargs, Krievijas izlases dalībnieks. Karjeras laikā aizvadījis 468 spēles Krievijas Superlīgā un 294 spēles Kontinentālajā hokeja līgā, Jaroslavļas "Lokomotiv" sastāvā kļuvis par 2002. un 2003. gada Krievijas čempionu. Krievijas hokeja izlases sastāvā spēlējis trīs Pasaules čempionātos.

## Spēlētāja karjera
Savu debiju Krievijas Superlīgā, kas arī uzskatāma par Aleksandra profesionālās karjeras sākumu, aizsargs piedzīvoja 1998. gadā Čeļabinskas "Traktor" rindās. 2001.—02. un 2002.—03. sezonā, spēlējot "Lokomotiv" rindās, Guskovs kļuvis par divkārtējos Krievijas čempionu hokejā. 2003. gada NHL draftā Guskovu izvēlējās Kolumbusas "Blue Jackets", taču savas karjeras gaitā spēlēt uz Ziemeļameriku Aleksandrs tā arī nav devies.

Kontinentālās hokeja līgas 2009.—10. sezonā viņš tika atzīts par marta labāko līgas aizsargu, bet nākamajā sezonā tika iebalsots Zvaigžņu spēles sākumsastāvā.

2012.—13. gada sezonas vidū no CSKA rindām pārcēlās uz Jaroslavļas "Lokomotiv", taču pēc sezonas beigām pievienojās Čeļabinskas "Traktor" rindām. Jau sezonas pirmajā pusē Guskovs nonāca Čerepovecas "Severstal" sastāvā. 2014.—15. gada sezonā Guskovs aizvadīja trīs spēles Ņižņekamskas "Ņeftehimik" sastāvā, taču pēc tam beidza profesionāļa karjeru.

Krievijas izlases rindās Guskovs debitēja 2002. gada Pasaules čempionātā, kurā Krievijas izlases izcīnīja sudraba medaļas. Spēlējis arī 2003. un 2004. gada Pasaules čempionātos.

## Ārējās saites
1480. gads

**1480. gads** () bija garais gads, kas pēc Jūlija kalendāra sākās sestdienā.

## Notikumi
* 23. maijs — Osmaņu impērija sāka Rodas salas aplenkumu, kur bija apmetušies Hospitāliešu ordenis.
* 28. jūlijs — beidzās Rodas salas aplenkums.

### Nezināms datums
* Ivans II atbrīvoja Maskavu no tatāru—mongoļu jūga un pasludināja sevi par Maskavijas lielkņazu.
* Noslēdzās Osmaņu impērijas iebrukumi Štīrijā.
* Livonijas ordeņa mestrs Bernds fon der Borhs un Rēzeknes fogts nesekmīgi mēģināja ieņemt Pleskavas kremli.

## Dzimuši
* 10. janvāris — Margarita Habsburga, Astūrijas princese, Savojas hercogiene (mirusi 1530.)
* 18. aprīlis — Lukrēcija Bordžija, Feraras valdnieks (miris 1519.)
* 1. oktobris — Svētais Kajetāns (*San Gaetano Thiene*), katoļu svētais (miris 1547.)
* *iespējams*
** Fernāns Magelāns, portugāļu jūrasbraucējs (miris 1521.)

## Miruši
* 10. jūlijs — Renē Valuā-Anžū, Neapoles karalis (dzimis 1409.)
Heinrihs

**Heinrihs** var būt:

* Heinrihs (personvārds)

## Vācu valdnieks
* Heinrihs I Putnuķērājs
* Heinrihs II Svētais
* Heinrihs III
* Heinrihs IV
* Heinrihs V Salietis
* Heinrihs VI
* Heinrihs VII Luksemburgs
 
## Cits cilvēks ar šādu vārdu
* Heinrihs Ādolfijs, mācītājs
* Heinrihs Heine, dzejnieks
* Heinrihs Andreass Konciuss, ērģeļbūvnieks
* Heinrihs no Papendorfas, Imeras priesteris no Rubenes, sevi saucis par Heinrihu Latvieti (Latviešu Indriķis)
* Heinrihs Strods (1925-2012), latviešu vēsturnieks
* Heinrihs fon Štriks (1873–1938), vācbaltiešu politiķis

## Skatīt arī

* Indriķis, latviešu personvārds
* Kērks Hainrihs, basketbolists
Final Fantasy IX

**Final Fantasy IX** (ファイナルファンタジーIX, Fainaru Fantajī Nain) ir JRPG žanra videospēle, ko veidoja un izdeva Square (tagad - Square Enix) un ir paredzēta Playstation spēļu konsolei. Spēle tika izdota 2000. gadā un tā ir devītā daļa Final Fantasy videospēļu sērijā. Spēle atšķīrās no iepriekšējām sērijas daļām ar tādiem jaunievedumiem kā "*Active Time Event*", "*Mognet*" un pārveidotu apbruņojumu, kā arī spēju sistēmu.
.pe

**.pe** ir augšējā līmeņa domēns (ccTLD), kura paredzētais pielietojums ir saistīts ar Peru. Domēns izveidots . Domēna sponsors ir *Red Cientifica Peruana (RCP)*, bet domēnu reģistrēšanu nodrošina *NIC PE*.

## Ārējās saites

*  IANA .pe whois information
Bildinājums

thumb|200px|right|Klasisks bildinājums, nometoties dāmas priekšā uz ceļa 1815. gadā
**Bildinājums** ir notikums, kurā viens cilvēks lūdz otra cilvēka roku ar nolūku apprecēties. Parasti to uztver kā rituālu, kurā tiek pasniegts saderināšanās gredzens un uzdots jautājums "Vai tu mani precēsi?".

Mūsdienās publiskais bildinājums pārsvarā ir vai nu iestudēts īstā bildinājuma atkārtojums vai bildinājums citu klātbūtnē pēc abu cilvēku vienošanās par laulībām. Gredzens šādos gadījumos var tikt pasniegts gan publiskajā bildinājumā, gan pirms tam. Ja gredzenu plānots pirkt kopīgi ar līgavu, izdarot bildinājumu pasniedz ziedus.

Rietumu kultūras zemēs ierasts, ka parasti vīrieši bildina sievietes nevis otrādi, turklāt dara to, sievietes priekšā metoties uz ceļa. Senākos laikos Lielbritānijā un Īrijā pieņemts, ka 29. februārī arī sievietes drīkst izdarīt bildinājumu vīrietim.

Bildinājuma teksts var būt iepriekš sacerēta runa, īpašs dzejolis vai vienkārši uzdots liktenīgais jautājums.

Bieži bildinājums tiek pasniegts kā pārsteigums. Tas var notikt kādā pārim īpašā vietā vai datumā, piemēram, vietā, kurā pāris pirmo reizi ticies vai datumā, kurā uzsāktas attiecības.

## Populārākie bildinājuma veidi
* Vakariņas restorānā ārpus mājas
* Pastaigas, izbraukuma vai piknika laikā.
* Pasniegts gredzens kā dāvana dzimšanas dienā.

## Piezīmes un atsauces
.uy

**.uy** ir augšējā līmeņa domēns (ccTLD), kura paredzētais pielietojums ir saistīts ar Urugvaju. Domēns izveidots 1990. gadā. Domēna sponsors ir *SeCIU - Universidad de la República*, bet domēnu reģistrēšanu nodrošina *Servicio Central de Informática*. Domēnus var reģistrēt tikai zem otrā līmeņa domēniem. Pieejamie otrā līmeņa domēni ir šādi: .com.uy, .edu.uy, .gub.uy, .net.uy, .mil.uy un .org.uy.

## Ārējās saites

*  IANA .uy whois information
Peltjē efekts

**Peltjē efekts** ir parādība, kuras fizikālā būtība ir siltuma izdalīšanās vai absorbcija divu dažādu vadītāju kontaktvietā, ja caur to plūst elektriskā strāva. Tas, vai siltums izdalās vai tiek absorbēts, atkarīgs no strāvas plūšanas virziena. Siltuma daudzums ir tieši proporcionāls izplūdušā elektriskā lādiņa lielumam.

Sevišķi spēcīgs Peltjē efekts ir pusvadītājiem un to izmanto termoelektriskajās aukstuma mašīnās. Šī parādība tika atklāta 1834. gadā un tās atklājējs ir franču fiziķis Žans Šarls Peltjē.
.ni

**.ni** ir augšējā līmeņa domēns (ccTLD), kura paredzētais pielietojums ir saistīts ar Nikaragvu. Domēns izveidots 1989. gadā. Domēna sponsors ir *Universidad Nacional del Ingernieria*, kas nodrošina arī domēnu reģistrēšanu. Reģistrācija ir iespējama trešajā līmenī zem otrā līmeņa domēniem. Nereti zem otrā līmeņa domēns .co tiek veidotas mājas lapas saistībā ar Ziemeļīriju.

## Ārējās saites

*  IANA .ni whois information
1202. gads

**1202. gads** () bija parastais gads, kas pēc Jūlija kalendāra sākās otrdienā.

## Notikumi
### Marts
* 9. marts — Hokons III kļuva par Norvēģijas karali.

### Novembris
* 12. novembris — Valdemārs II kļuva par Dānijas karali. Viņa kronēšana notika 25. decembrī.

### Nezināms datums
* Tika dibināts Zobenbrāļu ordenis.
* Vladislavs III Tievkājis kļuva par Lielpolijas valdnieku, bet mazliet vēlāk par jauno valdnieku kļuva Lešeks I Baltais.

## Dzimuši

## Miruši
* 9. janvāris — Birgers Brūsa, Zviedrijas jarls
* 9. marts — Sverirs Sigurdsons (*Sverrir Sigurðarson*), Norvēģijas karalis
* 13. marts — Meško III Vecais, Lielpolijas karalis (dzimis ap 1121.)
* 12. novembris — Knuds VI (*Knud 6.*), Dānijas karalis (dzimis 1163.)
Kapiņu pagasts

**Kapiņu pagasts** bija viena no Daugavpils apriņķa pašvaldībām tā austrumu daļā. 1940. gadā robežojās ar Daugavpils apriņķa Aglonas, Aulejas un Dagdas pagastiem, kā arī Rēzeknes apriņķa Silajāņu, Maltas un Andrupenes pagastiem. Pagasta valde atradās Geronincevā (tagad Geraņimova).

## Vēsture
1920. gada zemes reformas laikā Jaunaglūnas muižu sadalīja 168 vienībās 1794 ha kopplatībā (pilī sieviešu ģimnāzija un klosteris), Rušānu muižu ar Miķieļu pusmuižu 89 vienībās 1821 ha kopplatībā (pilī sieviešu klosteris), Geranīmavas muižu ar Duboļu, Sirotes u.c. pusmuižām 174 vienībās 3006 ha kopplatībā (pilī plānoja atvērt divgadīgu lauksaimniecības skolu), Mušas muižu 19 vienībās 806 ha kopplatībā, Biržu muižu 4 vienībās 245 ha kopplatībā, Dubņagas muižu 11 vienībās 284 ha kopplatībā, Bierļu jeb Berlišķu muižu 2 vienībās 233 ha kopplatībā, Bergavas muižu 16 vienībās 505 ha kopplatībā, Ļaudānišķu muižu 13 vienībās 363 ha kopplatībā, Rutuļu muižu 14 vienībās 278 ha kopplatībā, Jokstu foļverku 8 vienībās 209 ha kopplatībā, Salas jeb Ostrovas foļverku 1 vienībā 117 ha platībā.

1936. gadā no Kapiņu pagasta atdalīts Aglonas pagasts. 1945. gada 10. septembrī pagastā izveidoja Butkanu, Jaunokras, Kapiņu, Kastuļinas, Konovalovas un Rogaļu ciema padomes. 1947. gada 16. oktobrī pagastu iekļāva jaunizveidotajā Krāslavas apriņķī. Pagastu likvidēja 1949. gada 31. decembrī, ciemus iekļaujot Dagdas rajonā. Mūsdienās Kapiņu pagasta teritorija iekļauta Krāslavas novada Kastuļinas un Andrupenes pagastos, kā arī Rēzeknes novada Pušas pagastā.

## Atsauces
Medņi

**Medņi** var būt:
* Medņi — vistveidīgo kārtas putni.
* Medņi — apdzīvota vieta Alūksnes novada Zeltiņu pagastā.
* Medņi — apdzīvota vieta Balvu novada Rugāju pagastā.
* Medņi — apdzīvota vieta Gulbenes novada Stāmerienas pagastā.
* Medņi — dzelzceļa līnijā Gulbene—Abrene pastāvējis pieturas punkts.
* Medņi — apdzīvota vieta Jēkabpils novada Variešu pagastā.
* Muitu agrākais nosaukums.

## Skatīt arī
* Mednis
Medņu pagasts

**Medņu pagasts** (līdz 1940. gadam **Ungurmuižas pagasts**) bija viena no Daugavpils apriņķa pašvaldībām tā ziemeļrietumu daļā. Robežojās ar Daugavpils apriņķa Aiviekstes, Krustpils un Vīpes pagastiem, Madonas apriņķa Sāvienas un Mētrienas pagastiem un Rēzeknes apriņķa Atašienes pagastu. Pagasta valde atradās Medņos.

## Vēsture
Dibināts pēc muižu pagastu likvidēšanas.
1941. gada 18. martā pagastu iekļāva Jēkabpils apriņķī. 1945. gada 10. septembrī pagastā izveidoja Antūžu, Gromaltu un Medņu ciema padomes. Pagastu likvidēja 1949. gada 31. decembrī, ciemus iekļaujot Krustpils rajonā. Mūsdienās Medņu pagasta teritorija iekļauta Jēkabpils novada Variešu un Mežāres pagastos, kā arī Aizkraukles novada Aiviekstes pagastā.

## Atsauces
Egīls Tēbelis

**Egīls Tēbelis** (dzimis  Saldū) ir bijušais latviešu vieglatlēts, skrēja galvenokārt 400 m, 800 m un 400 m barjerskrējiena distances.

Egīls Tēbelis sākumā mācījies Saldus 1. vidusskolā, pēc 7. klases mācības turpināja Murjāņu sporta internātskolā. Sākumā sportiskie rezultāti bija viduvēji, bet ar neatlaidību un lielām darbaspējām tika sasniegti ļoti atzīstami rezultāti. Pēc Murjāņu sporta skolas beigšanas viņš turpināja mācības Latvijas Universitātē.

Tēbeļa labākie sasniegumi ir 13. vieta Pasaules čempionātā Atēnās 1997. gadā 4x400 m stafetē un 36. vieta 400 m barjersrējienā (50,42). Startējis 1996. gada Atlantas Olimpiskās spēlēs. Bijis vairākkārtējs Eiropas kausu uzvarētājs 400 m barjerskrējienā. 24 reizes bijis Latvijas čempions 400 m, 400 m/b un 800 m distancēs. Trīskārtējs Latvijas PSR čempions 400 m , 4x400 m un 400 m telpās. No 1993. gada līdz 2001. gadam bijis nepārspēts 400 m/b Latvijas skrejceļos. 13 reižu labojis Latvijas rekordus 400 m/b (49,75 - 1998. gadā) un 4x400 m stafetē. Pirmais latviešu sportists, kuram izdevās 400 m/b veikt ātrāk par 50 sekundēm.

## Ārējās saites

* Sports Reference profils
2009.—2010. gada Pasaules kauss biatlonā

**2009.—2010. gada [[Pasaules kauss biatlonā]]** bija vairāku sacīkšu biatlona turnīrs, ko organizēja Starptautiskā Biatlona savienība. Sezona sākās  Estešundā, Zviedrijā un beidzās  Hantimansijskā, Krievijā ar Jaukto stafešu pasaules čempionātu.

Pasaules kausa kopējā ieskaitē vīriem uzvaru izcīnīja norvēģis Ēmils Hegle Svensens un sievietēm par Lielā Globusa ieguvēju kļuva vācu biatloniste Magdalēna Neinere.

## Sezonas kalendārs

## Vīriešu kopvērtējums
### Vīriešu kopējā ieskaite

### Vīriešu sprints

### Vīriešu iedzīšana

### Vīriešu masu starts

### Vīriešu indiv. distance

### Vīriešu stafete

## Sieviešu kopvērtējums
### Sieviešu kopējā ieskaite

### Sieviešu sprints

### Sieviešu iedzīšana

### Sieviešu masu starts

### Sieviešu indiv. dist.

### Sieviešu stafete

## Ārējās saites
* IBU mājaslapa
Dinijars Biļaļetdinovs

**Dinijars Biļaļetdinovs** (, *Динияр Ринат улы Билалетдинев*, ; dzimis  Maskavā) ir tatāru izcelsmes Krievijas futbolists, kurš pārstāv Lietuvas A līgas futbola klubu FK Trakai. Pārstāvējis Krievijas izlasi. Viņš parasti spēlē malējā pussarga pozīcijā, bet nacionālajā izlasē spēlējis arī aizsardzībā. Viņa tēvs, Rinats Biļaļetdinovs, ir bijušais futbolists, šobrīd futbola treneris.

## Sasniegumi
**Lokomotiv Moscow**

* Krievijas Premjerlīga: 2004
* Krievijas kauss: 2007
* Krievijas Superkauss: 2005

## Atsauces

## Ārējās saites
Nikolass Almagro

**Nikolass Almagro Sančezs Rolle** (; dzimis  Mursijā, Spānijā) ir profesionāls spāņu tenisists. Savu profesionāļa karjeru uzsāka 2003. gadā. N. Almagro labākais sasniegums ATP Tūres rangā ir sasniegtā 11. vieta, kas tika sasniegta , dubultspēlēs — 52. vieta (). Viņa treneris ir Hosē Perlass.

Karjerā N. Almagro ir uzvarējis 7 ATP vienspēļu turnīros, bet lielāko panākumu *[[Grand Slam (teniss)|Grand Slam]]* sacensībās viņš sasniedza 2008. un 2010. gada Francijas atklātajā čempionātā, kur tika līdz ceturtdaļfinālam. Piedalījies divās Olimpiskajās spēlēs (, ).

## Vietas Grand Slam turnīros

|}

## Ārējās saites
Līvānu pagasts

**Līvānu pagasts** bija viena no Daugavpils apriņķa pašvaldībām tā ziemeļrietumu daļā, Daugavas labajā krastā. Robežojās ar Daugavpils apriņķa Līvānu pilsētu un Vīpes, Rudzētu, Vārkavas, Kalupes un Nīcgales pagastiem, Rēzeknes apriņķa Atašienes pagastu, pa Daugavu ar Jēkabpils apriņķa Dignājas pagastu un Ilūkstes apriņķa Rubenes pagastu. Pagasta valde atradās Līvānu pilsētā.

## Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
1920. gada zemes reformas gaitā Līvānu muižu sadalīja 153 vienībās 1533 ha kopplatībā, bijušās Krievijas agrārbankas zemes sadalīja 404 vienībās 3811 ha kopplatībā, valsts mežu sadalīja 142 vienībās 489 ha kopplatībā.

1945. gada 10. septembrī pagastā izveidoja Gercānu, Jersikas, Līvānu, Pēternieku, Rožupes, Staru, Turku, Upenieku un Zepu ciema padomes. Pagastu likvidēja 1949. gada 31. decembrī, ciemus iekļaujot Līvānu rajonā. Mūsdienās Līvānu pagasta teritorija iekļauta Līvānu novada Turku, Rožupes un Jersikas pagastos un Preiļu novada Upmalas un Rožkalnu pagastos.

## Dzimuši
* Romualds Ancāns (1944-2011), aktieris.
* Aloizs Budže (1896 — 1976), Latvijas sabiedriskais darbinieks. 
* Jēkabs Graubiņš (1886-1961), komponists, mūzikas kritiķis un pedagogs.

## Atsauces
Beka (nozīmju atdalīšana)

**Beka** var būt:
* Beku ģints, beku dzimta , beku rinda  — sēne.
* Bekaas ieleja.

## Cilvēki ar šādu uzvārdu
* Martina Beka (*Martina Beck*; 1979) — vācu biatloniste.
Biļaļetdinovs

**Biļaļetdinovs** (; sieviešu dzimtē **Biļaļetdinova**) ir tatāru cilmes uzvārds. Cilvēki ar šo uzvārdu:
* Dinijars Biļaļetdinovs (*Динияр Билалетдинев*; 1985) — tatāru futbolists;
* Rinats Biļaļetdinovs (*Ринат Билялетдинов*; 1957) — tatāru izcelsmes Krievijas bijušais futbolists, tagad treneris;
* Zinetula Biļaļetdinovs (*Зиннәтулла Билалетдинев*;; 1955) — tatāru bijušais hokejists, PSRS izlases spēlētājs, tagad treneris.
Āriešu brālība

**Āriešu brālība** () ir 1964. gadā izveidojusies balto amerikāņu cietuma banda un organizētās noziedzības sindikāts Amerikas Savienotajās Valstīs, kurā darbojas ap 15 000 biedru gan cietumu sistēmas iekšienē, gan arī ārpus tās. Saskaņā ar Federālais izmeklēšanas biroja datiem šīs bandas biedru skaits sastāda tikai apmēram 1% no visiem ASV ieslodzītajiem, tomēr Āriešu brālība ir atbildīga par vairāk kā 21% slepkavībām, kas notiekas ASV cietumos. Šī banda ir specializējusies narkotiku transportēšanā, izspiešanā, ieslodzīto sutenerismā un pasūtījuma slepkavībās.

Organizācijas uzbūve dažādos štatos atšķiras, tomēr visa Āriešu brālība ir organizēta zem vienotas vadības. Brālība sadarbojas arī ar citām cietumu bandām un organizētās noziedzības grupējumiem, piemēram, itāļu mafiju un citām. Šīs cietuma bandas biedriem ir raksturīgi noteikta stila tetovējumi, piemēram, tetovējumi, kuros minēti vārdi "Āriešu brālība", "AB", SS, 666, zīmējumi ar āboliņa lapa un citi neonacistiski simboli un zīmes.

## Atsauces
Ozolaine

**Ozolaine** var būt:
* Ozolaine — apdzīvota vieta Bauskas novada Vecsaules pagastā.
* Ozolaine — apdzīvota vieta Limbažu novada Limbažu pagastā.
* Ozolaine — vasarnīcu ciems Augšdaugavas novada Medumu pagastā.
* Ozolaine — viena no Sarkandaugavas apkaimes daļām ar parku Rīgā.
* Balbišu agrākais nosaukums.

## Skatīt arī
* Ozolaines dīķis
* Ozolaines pagasts
Balbiši

**Balbiši** (; agrāk **Ozolaine**) ir ciems Rēzeknes novadā, Ozolaines pagasta centrs. Ciems atrodas pagasta pierobežā, pie Sanktpēterburgas—Varšavas dzelzceļa, abpus autoceļam A13. Balbišos bija pagasta vienīgā pasta nodaļa Ozolaine (LV-4633), kā arī Balbišu kapi.

Līdz 1994. gada maijam Balbiši bija Ozolaines pagasta centrs. 

2016. gada 4. novembrī Ozolaines pagasta pārvaldes administrācija svinīgi pārcēlās atpakaļ uz Balbišu ciemu, šoreiz izvietojoties bijušās Ozolaines pamatskolas ēkā. Skola tika slēgta 2004. gadā skolēnu trūkuma dēļ.

1897. gadā vecticībnieku ciemā bija 14 sētas ar 104 cilvēkiem.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Balbiši (nozīmju atdalīšana)

**Balbiši** var būt:
* Balbiši — apdzīvota vieta Ozolaines pagastā, pagasta centrs;
* Balbiši — apdzīvota vieta Čornajas pagastā;
* Bolbišu Sakstagala pagastā cits nosaukums.

## Skatīt arī
* Balbišu kapi
* Balbīte
Hidetoši Nakata

**Hidetoši Nakata** (, *Nakata Hidetoshi*; dzimis  Kofu, Jamanasi prefektūrā, Japānā) ir bijušais japāņu futbolists, spēlējis pussarga pozīcijā, bijis Japānas futbola izlases dalībnieks. Viņš tiek uzskatīts par vienu no slavenākajiem savas paaudzes Āzijas futbolistiem.

Profesionāļa karjeru uzsāka 1995. gadā un divreiz (1997, 1998) tika atzīts par Āzijas futbola konfederācijas labāko spēlētāju. 2001. gadā kopā ar AS Roma izcīnīja Itālijas čempiona titulu. Japānas izlases sastāvā piedalījās trijos FIFA Pasaules kausa finālturnīros (1998, 2002, 2006) un divās Olimpiskajās spēlēs (1996, 2000). 2005. gadā viņu iecēla bruņinieku kārtā Itālijā par valsts tēla spodrināšanu ārzemēs. 2006. gada 3. jūlijā 29 gadu vecumā viņš paziņoja par karjeras beigšanu.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

## Karjeras statistika

|-
|1995||rowspan="4"|Bellmare Hiratsuka||rowspan="4"|J. League||26||8||2||1||colspan="2"|-||colspan="2"|-||28||9
|-
|1996||26||2||3||0||12||2||colspan="2"|-||41||4
|-
|1997||21||3||3||0||6||1||colspan="2"|-||30||4
|-
|1998||12||3||colspan="2"|-||colspan="2"|-||colspan="2"|-||12||3

|-
|1998-99||rowspan="2"|Perugia||rowspan="9"|Serie A||33||10||0||0||colspan="2"|-||colspan="2"|-||33||10
|-
|rowspan="2"|1999-00||15||2||4||1||colspan="2"|-||colspan="2"|-||19||3
|-
|rowspan="2"|Roma||15||3||1||0||colspan="2"|-||2||0||18||3
|-
|2000-01||15||2||0||0||colspan="2"|-||7||1||22||3
|-
|2001-02||rowspan="3"|Parma||24||1||6||2||colspan="2"|-||8||1||38||4
|-
|2002-03||31||4||2||0||colspan="2"|-||4||0||37||4
|-
|rowspan="2"|2003-04||12||0||2||0||colspan="2"|-||4||1||18||1
|-
|Bologna||17||2||0||0||colspan="2"|-||colspan="2"|-||17||2
|-
|2004-05||Fiorentina||20||0||3||0||colspan="2"|-||colspan="2"|-||23||0

|-
|2005-06||Bolton Wanderers||Premier League||21||1||3||0||2||0||6||0||32||1
85||16||8||1||18||3||colspan="2"|-||111||20
182||24||18||3||colspan="2"|-||25||3||225||30
21||1||3||0||2||0||6||0||32||1
288||41||29||4||20||3||31||3||368||51

## Nacionālā izlase

|-
|1997||16||5
|-
|1998||10||1
|-
|1999||3||0
|-
|2000||4||0
|-
|2001||7||1
|-
|2002||8||2
|-
|2003||11||1
|-
|2004||2||0
|-
|2005||10||0
|-
|2006||6||1
|-
!Kopā||77||11
|}

## Ārējās saites
* Oficiālā mājaslapa 

* FootballDatabase profils
Heimefrontfjella

**Heimefrontfjella** () ir ap 150 km gara un ap 40 km plata kalnu grēda Antarktīdā, Karalienes Modas Zemes rietumos. Orientēta dienvidrietumu-ziemeļaustrumu virzienā un izvietojusies gar tektoniskā lūzuma zonu starp Polāro plato austrumos un Ričera augstieni rietumos. Ziemeļos robežojas ar Kirvena krauju. Sastāv no vairākām atsevišķām grēdām, ievērojamākās no kurām ir Kotasa kalni, XU grēda, Sivorgas grēda un Totana grēda. Augstākā virsotne ir Pola kalns (2711 m).

Kalnu grēdu 1952. gada janvārī izlūklidojuma laikā atklāja norvēģu-britu-zviedru antarktiskā ekspedīcija (NBSAE). Nosaukta par "Mājas frontes grēdu" par godu norvēģu pretošanās kustībai 2. pasaules kara laikā. Uz Heimefrontfjellu tiek attiecināts arī Kotasa kalnu nosaukums, ko 1938./1939. gadā novēroja un ļoti aptuveni nokartēja Vācijas antarktiskā ekspedīcija.

Kopš 1987./1988. gada vasaras Heimefrontfjellā darbojas Zviedrijas vasaras polārstacija Svea.

## Atsauces

## Ārējās saites
* Physiography and glacial geomorphology of Heimefrontfjella, Dronning Maud land
1000. gads

**1000. gads** () bija garais gads, kas pēc Jūlija kalendāra sākās pirmdienā.

## Notikumi
* 25. decembris — Ištvans I (*I. István*) kļuva par pirmo Ungārijas karali.

### Nezināms datums
* Dibināta Bangladešas galvaspilsēta Daka.
* pasaulē dzīvoja aptuveni 310 miljoni cilvēku.
* Dānijas valdnieks Svens I (*Svend Tveskæg*) pēc Norvēģijas karaļa Olava Trigvasona nāves pārņēma kontroli pār Norvēģiju.
* ap šo gadu ķīnieši pilnveidoja šaujampulvera ražošanu.
* ap šo gadu maori apmetās uz dzīvi Jaunzēlandē.
* ap šo gadu Leifs Eriksons pēc ceļojuma gar Ziemeļamerikas piekrasti atgriezās Grenlandē.
* ap šo gadu Amerikas pamatiedzīvotāju cilts houpveli atklāja zīmējumu kodināšanas tehniku.
* ap šo gadu Amerikas pamatiedzīvotāju cilts irokēzi apmetās uz dzīvi Lielo ezeru austrumu daļā.
* ap šo gadu eskimosi (Tules kultūra) apmetās uz dzīvi Ziemeļamerikas arktiskajā daļā.

## Miruši
* Olavs Trigvasons (*Olav Tryggvason*), Norvēģijas karalis (dzimis 960. gados)
Zabolotje

**Zabolotje** var būt:
* Zabolotje — apdzīvota vieta Cirmas pagastā;
* Zabolotje — apdzīvota vieta Silmalas pagastā;
* Līdumnieku agrākais nosaukums;
* Zabalotjes agrākais nosaukums;
* Zabolovas agrākais nosaukums;
* Zabalotjes purva cits nosaukums.

## Skatīt arī
* Zabalotje
* Zabolotjes ezers
* Zabolotjes kapi
* Zabolotjes pūrs
Zabalotje (nozīmju atdalīšana)

**Zabalotje** var būt:
* Zabalotje — apdzīvota vieta Lendžu pagastā;
* Zabalotje — purvs Robežnieku pagastā;
* Zabolotjes Cirmas pagastā cits nosaukums.

## Skatīt arī
* Zabolotje
* Zabalotjes ezers
Zabolotje (Silmalas pagasts)

**Zabolotje** ir skrajciems Rēzeknes novada Silmalas pagastā. Ciems atrodas austrumos no Zabolotjes pūra, netālu no Tiskādiem. Zabolotje šķērso vietējais autoceļš Tiskādi—Kruki—Riebiņi (V553), kā arī sākas ceļš uz Maltas Trūpiem (V598).

Vecticībnieku ciemats, 1897. gadā bija 34 sētas ar 203 cilvēkiem.

## Atsauces

## Ārējās saites
* Silmalas pagasta mājaslapa
* Rēzeknes novada informatīvais portāls
1346. gads

**1346. gads** () bija parastais gads, kas pēc Jūlija kalendāra sākās svētdienā. Eiropas vēsturē tas ir zināms kā vēlo Viduslaiku laiks. Lai arī Simtgadu karš sākās 1337. gadā, faktiski tas sākās 1346. gadā, jo abām pusēm — gan frančiem, gan angļiem — trūka līdzekļu, lai uzsāktu reālu karu.

## Notikumi
* Pavasaris: Krimā sākas Melnās nāves epidēmija.

### Marts
* 18. marts —  Simtgadu karš: francūži sāk gatavoties Lamanša aizsargāšanai no angļiem.

### Aprīlis
* 16. aprīlis — Skopjē tiek dibināta Serbijas cariste, par pirmo caru kļūst Stefans Dušans. Pirms pastāvēja Serbijas karaliste.

### Jūlijs
* 11. jūlijs — Kārlis IV Luksemburgs kļuva par Svētās Romas imperatoru.
* 11.—12. — Simtgadu karš: Edvards III Plantagenets un angļu armija šķērso Lamanšu un sāk Francijas invāziju.

### Augusts
* 26. augusts:
** pēc Jana Luksemburga nāves Kārlis IV Luksemburgs kļuva par Bohēmijas karali un Luksemburgas grāfu.
** Simtgadu kara ietvaros norisinājās Kresī kauja, kurā angļi sakāva frančus un pirmo reizi Eiropā kaujā tika izmantots šaujampulveris.

### Nezināms datums
* Dānijas karalis Valdemārs IV pārdeva Livonijas ordeņa mestram Gosvinam fon Hērikem Ziemeļigauniju par  Ķelnes markām, kas atbilda aptuveni 4 tonnām sudraba.
* Aļģirda un Ķēstuta vadītais lietuviešu karaspēks bija iebrukuši Zemgalē, nopostīja Mežotnes pili.
* Osmaņu sultāns Orhans I palīdzēja Bizantijas princim Jonam VI gāzt no troņa Jonu V Paleologs, kā arī apprecēja Bizantijas princesi Teodoru.
* Otrajā Bulgārijas caristē un Austrumromas impērijā norisinājās pilsoņu kari.
* Simeons Joanovičs Lepnais kļuva par Maskavas lielkņazu.

## Dzimuši
* 9. aprīlis — Mārgareta, Anglijas karaļa Edvarda III meita (mirusi 1361. gadā)

## Miruši

* 26. augusts — Jans Luksemburgs (*Jan Lucemburský*), Bohēmijas karalis (dzimis 1296. gadā)
Džordžs Bests

**Džordžs Bests** (; dzimis  Belfāstā, Ziemeļīrijā, miris  Londonā, Anglijā) bija ziemeļīru profesionāls futbolists, spēlēja pussarga pozīcijā, bija Ziemeļīrijas futbola izlases dalībnieks. Vislabāk bija pazīstams laikā, kad pārstāvēja Manchester United klubu. 1968. gadā tika atzīts par Eiropas gada futbolistu.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

## Sasniegumi
**Manchester United**

* Anglijas futbola līgas pirmā divīzija: 1964–65, 1966–67
* Charity Shield: 1965, 1967
* Eiropas kauss: 1968

## Ārējās saites

* The George Best Foundation
.lb

**.lb** ir augšējā līmeņa domēns (ccTLD), kura paredzētais pielietojums ir saistīts ar Libānu. Domēns izveidots 1993. gadā. Domēna sponsors ir *American University of Beirut*, bet domēnu reģistrēšanu nodrošina *Lebanese Domain Registry*. Reģistrācija ir iespējama trešajā līmenī zem otrā līmeņa domēniem. Pieejamie otrā līmeņa domēni ir šādi: .com.lb, .edu.lb, .gov.lb, .net.lb un .org.lb.

## Ārējās saites

*  IANA .lb whois information
.gf

**.gf** ir augšējā līmeņa domēns (ccTLD), kura paredzētais pielietojums ir saistīts ar Franču Gviānu. Domēns izveidots 1996. gadā. Domēna sponsors ir *Net Plus*, kas nodrošina arī domēnu reģistrēšanu. Šis domēns netiek plaši izmantots.

## Ārējās saites

*  IANA .gf whois information
Bests

**Bests** var būt:
* Džordžs Bests (*George Best*; 1946―2005) — ziemeļīru futbolists;
* Pīts Bests (*Pete Best*; 1941) — britu mūziķis.
Džons Isners—Nikolā Maī (2010. gada Vimbldonas čempionāts)

**2010. gada [[Vimbldonas čempionāts|Vimbldonas čempionāta]]** pirmās kārtas **spēle** starp amerikāni **[[Džons Isners|Džonu Isneru]]** un francūzi **[[Nikolā Maī]]** ir visu laiku garākā tenisa spēle visā sporta veida vēsturē. Spēle ilga 11 stundas un 5 minūtes, kopumā spēle tika izspēlēta triju dienu laikā. Tajā uzvarēja Dž. Isners ar 6–4, 3–6, 6–7(7–9), 7–6(7–3), 70–68 (183 geimi). Spēle tika uzsākta 2010. gada 22. jūnijā plkst. 17.13 (UTC) un beidzās 24. jūnijā plkst. 15.48 (UTC). Izšķirošais sets ilga 8 stundas un 11 minūtes.

## Atsauces

## Ārējās saites
* Spēles statistika
Daugaviešu pamatskola

**Daugaviešu pamatskola** bija pamatskola Rēzeknes novada Silmalas pagastā, kuru 2009. gadā slēdza.

## Direktori
* Jānis Saulgriezis
* Valeriāns Jurovs
* Irina Krūze
* Leontijs Morozovs
* Aldis Ciukmacis
* Olga Miseviča

## Ārējās saites
* Daugaviešu pamatskola Silmalas pagasta mājaslapā
Ružinas pagasts

**Ružinas pagasts** bija viena no Rēzeknes apriņķa pašvaldībām tā vidusdaļā. Robežojās ar Viļēnu, Sakstagala, Ozolaines, Maltas, Silajāņu un Galēnu pagastiem. Pagasta valde atradās Ružinā (tagad Vecružina).

## Vēsture
Dibināts pēc muižu pagastu likvidēšanas.
1945. gada 2. novembrī pagastā izveidoja Čulku, Jekimovkas, Kruķu, Luksnas, Pustinku, Ružinas un Tiskadu ciema padomes. Pagastu likvidēja 1949. gada 31. decembrī, ciemus iekļaujot Maltas rajonā. Mūsdienās Ružinas pagasta teritorijas lielākā daļa iekļauta Rēzeknes novada Silmalas pagastā un nelielas teritorijas Sakstagala un Feimaņu pagastos.

## Atsauces
Stirnienas pagasts

**Stirnienas pagasts** bija viena no Rēzeknes apriņķa pašvaldībām tā ziemeļrietumos. Robežojās ar Rēzeknes apriņķa Atašienes, Barkavas, Varakļānu un Galēnu pagastiem, kā arī Daugavpils apriņķa Rudzētu un Preiļu pagastiem. Pagasta valde atradās Stirnienē (tagad Stirnienes muiža). Lielākā apdzīvotā vieta bija Tiltagals (tagad Stirniene).

## Vēsture
Dibināts pēc muižu pagastu likvidēšanas.
1945. gada 2. novembrī pagastā izveidoja Kasaliešu un Stirnienes ciema padomes. 1947. gada 16. oktobrī pagastu iekļāva jaunizveidotajā Viļānu apriņķī. Pagastu likvidēja 1949. gada 31. decembrī, ciemus iekļaujot Varakļānu rajonā. Mūsdienās Stirnienas pagasta teritorija iekļauta Madonas novada Varakļānu pagastā, Preiļu novada Sīļukalna un Stabulnieku pagastos un Jēkabpils novada Atašienes pagastā.

## Atsauces
Baštiks

**Baštiks** var būt:
* Ainars Baštiks (1958) — latviešu mācītājs un politiķis;
* Viktors Baštiks (1912—2001) — latviešu komponists, ērģelnieks un diriģents.
Svea

**Svea** () ir Zviedrijas vasaras polārstacija Antarktīdā, Karalienes Modas Zemē. Izvietojusies Heimefrontfjellas rietumu piekalnē ap 280 km no Dienvidu okeāna piekrastes un ap 180 km no otras zviedru polārstacijas Aboa. Stacija izbūvēta 1987./1988. gada vasaras sezonā. Stacija sastāv no divien savstarpēji savienotiem stiklšķiedras moduļiem ar kopējo platību 12 m² un paredzētu 4 cilvēku izmitināšanai.

## Atsauces

## Ārējās saites
* Swedish Antarctic Research Programme (SWEDARP). Permanent information 2010
Spēlmaņu nakts 2009/2010

**[[Spēlmaņu nakts]] 2009/2010** ceremonija notika  Dailes teātrī. Tajā tika apbalvoti labākie teātra mākslinieki un izrādes 2009./2010. gada sezonā. Ceremonija tiešraidē tika translēta LTV1 kanālā un Latvijas Radio 1 ēterā. Spēlmaņu nakts balva bija metālkalēja Jura Gagaiņa veidotā skatuves nagla.

Nominanti tika paziņoti . Bez žūrijas piešķirtajām balvām vienu balvu piešķīra "Ģimenes aptieka" (sezonas labākajai izrādei, kura veltīta ģimenes problēmu atspoguļojumam), bet ceremonijas ģenerālsponsors "Nordea" veica skatītāju balsojumus, lai noteiktu labāko aktieri, aktrisi un izrādi.

Šā gada svinīgās noslēguma ceremonijas režiju un scenāriju veidoja Gundars un Jurate Silakaktiņi, scenogrāfiju — Vents Vīnbergs, horeogrāfiju — Inga Raudinga, mūzikas režiju — Juris Vaivods, bet ceremoniju vadīja Jānis Skutelis.

## Žūrija
Pirmā žūrijas komisija darbojās no 2009. gada septembra līdz , bet otrā — no 2010. gada augusta līdz . Pirmās komisijas uzdevums bija izvirzīt balvu kandidātus, bet otrās — no kandidātiem izvēlēties laureātus.

### Pirmās komisijas sastāvs
*Ingrīda Burāne;
*Anda Burtniece;
*Daina Dumpe;
*Inga Fridrihsone;
*Mārīte Gulbe;
*Ilze Kļaviņa;
*Edgars Raginskis;
*Sarma Rozenberga;
* Jānis Siliņš.

### Otrās komisijas sastāvs
* Valda Čakare;
*Linda Ģībiete;
* Pēteris Krilovs;
*Henrieta Verhoustinska;
* Ēriks Vilsons.

## Laureāti un nominācijas
*Piez.: Pie nominācijām uzskaitīti visi izvirzītie pretendenti; laureāti atrodas saraksta augšgalā un ir izcelti *'treknrakstā**.''


=== Skatītāju simpātiju balva ===
* Gada izrāde — **Ziedonis un Visums — Jaunais Rīgas teātris, režisors Alvis Hermanis (6364 balsis)**
* Gada aktrise — **Guna Zariņa — Sofija izrādē "Jāņonkulis", lomas izrādē "Skolotājs Jāps un klase", Jaunais Rīgas teātris (3769 balsis)**
* Gada aktieris — **Kaspars Znotiņš — Ziedonis izrādē "Ziedonis un Visums", Jaunais Rīgas teātris (7152 balsis)'''

## Atsauces

## Ārējās saites
* Spēlmaņu nakts oficiālā mājaslapa
Nagaika

**Nagaika** () pie siksnas piestiprināma īsa ādas pletne, kuru cariskajā Krievijā izmantoja kazaki.

Nagaiku izmantoja jājot uz zirga, kā arī medībās. Tā varēja kalpot arī kā ierocis kaujā, kad nebija atlicis vairs neviens ierocis, ar ko cīnīties. Ar tās palīdzību kazaki arī izgaiņāja mītiņus un tautas sapulces un veica miesas sodus. Nagaikas izcelsme tiek saistīta ar Centrālāziju.
## Ārējās saites
* Работа нагайкой 
* О современной нагайке
.ir

**.ir** ir augšējā līmeņa domēns (ccTLD), kura paredzētais pielietojums ir saistīts ar Irānu. Domēns izveidots 1994. gadā. Domēna sponsors ir *Institute for Research in Fundamental Sciences*, kas nodrošina arī domēnu reģistrēšanu. Irānai ir izveidots arī domēns ar persiešu burtiem, tas ir šāds: ایران..

## Ārējās saites

*  IANA .ir whois information
*  .ir domēni ar IP adresēm
Bebru Kartupeļu dumpis

thumb|250px|Jaunbebru kartupeļu dumpja piemiņas vieta — Sarkanais šķūnis
**Bebru Kartupeļu dumpis** (, ) bija klaušu laiku latviešu zemnieku nemieri, kas norisinājās 1841. gadā Jaunbebru muižā un apkārtējos muižu pagastos.
108 zemniekus notiesāja (to starpā arī vienu sievieti), piespriežot smagus miesas sodus un pēc tam izsūtīšanu uz Sibīriju vai nodošanu zaldātos. Eksekūcijas izpildīja 1841. gada 4. decembrī.

## Priekšvēsture
1840. gados Vidzemē, cerot rast ķeizara Nikolaja I un pareizticīgās baznīcas atbalstu, zemnieki no luterticības pārgāja pareizticībā. 1841. gadā zemnieki masveidā devās uz Rīgu, lai iegūtu atļaujas izceļot uz Jaunkrieviju (tagad Ukrainas dienvidu daļā) un tur tiktu pie zemes. Vidzemes guberņas varas iestādes zemniekus arestēja, nopēra un sūtīja atpakaļ, tomēr nemierus apturēt neizdevās.
Vidzemes apriņķus apceļoja zemes tiesneši apbruņotu karavīru pavadībā.

## Norise
1841. gada 8. septembrī Jaunbebru muižā ieradās karaspēka daļa tiesas adjunkta Tranzē vadībā, lai apcietinātu aģitācijā par pāriešanu pareizticībā un izceļošanu apvainoto Āpšu (Āpškalna) māju saimnieku Viļumu Preisi. Tā kā saimnieks bija aizbēdzis, karaspēku nosūtīja piespiest zemniekus novākt kartupeļus muižas laukos. Desmit kareivju lielo vienību aplenca ap 50 vīru liels zemnieku pūlis ar dakšām, mietiem un akmeņiem.
Sadursmē zemnieki ievainoja kara tiesas komisāru Helmani un piespieda karavīrus atkāpties uz Jaunbebru muižas kungu māju. Nemiernieki sagūstīja adjunktu Tranzē, bet viņam izdevās slepus aizbēgt uz Odzienas muižu.

Baltijas ģenerālgubernators Kārlis Magnuss fon der Pālens pavēlēja Tranzē apspiest nemierus ar divām karaspēka rotām, kurām pretī stājās Bebru, Kokneses, Meņģeles, Aderkašu un citu Kokneses un Madlienas draudzes novadu muižu pagastu zemnieki. Apcietināja 33 nemierniekus.
3. oktobrī nemieru vietā ieradās vēl piecas rotas kājnieku, 40 kazaku ar diviem lielgabaliem, kas apspieda dumpi un apcietināja visus nemierniekus.

Vidzemes guberņas kara tiesa tiesneša Ungerna-Šternberga vadībā atzina par vainīgiem 108 zemniekus un piesprieda dažādus miesas sodus un izsūtīšanu uz Sibīriju, piemēram, četrus Jaunbebru muižas zemniekus dzina caur 1000, 17 caur 500, bet sešus caur 150 karavīru ierindu. Soda izpildīšanā 4. decembrī pēc divu lielgabalu šāvieniem bija spiesti noskatīties visi Jaunbebru muižas iedzīvotāji, arī 230 muižas pagasta tiesas vīri, 386 apkārtējo muižu pagastu locekļi. Daži no sodītajiem drīz nomira.
Viļums Preisis, Reinis Tālmanis un vēl seši dumpja organizatori tika aizdzīti uz Sibīriju katorgā.

## Piemiņa
Mūsdienās Jaunbebru muižas parka malā atrodama soda priede un sarkanā šķūņa drupas, pie kurām 2006. gadā atklāja piemiņas plāksni. Plāksnes atklāšanā piedalījās arī Preisu un Tālmaņu dzimtu pārstāvji.

## Atsauces
Ciba

**Ciba** vai **cibiņa** ir neliels, apaļš trauks ar vāku, kas izgatavots no bērzu tāss vai krijas (liepas miza). Cibu lielākoties izmantoja sviesta vai citu ēdamlietu uzglabāšanai.
Agņeška Radvaņska

**Agņeška Roma Radvaņska** (, ; dzimusi  Krakovā, Polijā) ir bijusī profesionālā poļu tenisiste. Profesionālo karjeru uzsāka 2005. gadā. A. Radvaņskas labākais sasniegums WTA Tūres rangā ir 2. vieta, kas tika sasniegta , dubultspēlēs — 16. vieta ().

Karjerā A. Radvaņska ir uzvarējusi 20 WTA vienspēļu turnīros, bet lielāko panākumu *[[Grand Slam (teniss)|Grand Slam]]* sacensībās viņa sasniedza 2012. gada Vimbldonas čempionātā, kur sasniedza finālu. Piedalījusies divās Olimpiskajās spēlēs (, ).

2018. gada 14. novembrī, 29 gadu vecumā, paziņoja par karjeras beigām, par iemeslu minot savu veselību un ķermeņa nespēju sasniegt augstākajam līmenim nepieciešamo fizisko sagatavotību.

## Vietas ''Grand Slam'' turnīros

|}

## Atsauces

## Ārējās saites
Baltkrievijas rublis

**Baltkrievijas rublis** (; *[[ISO 4217]]* kods *BYN*) ir Baltkrievijas Republikas oficiālā valūta.

Baltkrievijas rublis (*ISO* kods *BYB*) ieviests 1992. gadā pēc Baltkrievijas neatkarības iegūšanas.
2000. gadā veikta denominācija ar maiņas kursu 1 jaunais rublis (*ISO* kods *BYR*) = 1000 vecie rubļi.

2016. gada 1. jūlijā apgrozībā laists jauns Baltkrievijas rublis (*ISO* kods *BYN*) ar kursu 1 jaunais rublis =  vecie rubļi.

## Ārējās saites
Kārsavas pagasts

**Kārsavas pagasts** bija viena no Ludzas apriņķa pašvaldībām tā ziemeļos. 1940. gadā robežojās ar Ludzas apriņķa Nautrēnu un Mērdzenes pagastiem, kā arī Abrenes apriņķa Tilžas, Baltinavas un Gauru pagastiem. Pagasta valde atradās Kārsavas pilsētā.

## Vēsture
1920. gada agrārās reformas laikā Malnavas muižu sadalīja 364 vienībās un 128 piegriezumos 10 275 ha kopplatībā, muižas centrā izveidoja Latgales lauksaimniecības vidussskolu. Salnavas muižu sadalīja 80 vienībās un 19 piegriezumos 2237 ha kopplatībā un Žurilavas muižu sadalīja 72 vienībās un 15 piegriezumos 257 ha kopplatībā.
  
1945. gada 10. septembrī pagastā izveidoja Bozaukas, Kārsavas, Oponosu, Nesteru, Ranču, Salnavas un Vītolu ciema padomes. Pagastu likvidēja 1949. gada 31. decembrī, ciemus iekļaujot Kārsavas rajonā. Mūsdienās Kārsavas pagasta teritorija iekļauta Ludzas novada Salnavas un Malnavas pagastos, kā arī nelielas teritorijas Mežvidu, Mērdzenes un Goliševas pagastos.

## Izglītība un kultūra
1932. gadā pagastā darbojās četrgadīga Valsts Latgales lauksaimniecības skola Malnavā (dibināta 1921) ar 9 skolotājiem, kā arī Kārsavas 6-klasīga pamatskola ar 7 skolotājiem, Kārsavas krievu 6-klasīga pamatskola ar 4 skolotājiem, Nesteru 6-klasīga pamatskola ar 4 skolotājiem,  Salnavas 6-klasīga pamatskola ar 4 skolotājiem, Apanāsu 4-klasīga pamatskola ar 2 skolotājiem, Bandaru 4-klasīga pamatskola ar 2 skolotājiem, Ranču 4-klasīga pamatskola ar 2 skolotājiem, Naglēnu 4-klasīga pamatskola ar 2 skolotājiem, Krieviņu 4-klasīga pamatskola ar 2 skolotājiem, Ziemeļu 4-klasīga pamatskola ar 1 skolotāju, Tranavas krievu 4-klasīga pamatskola ar 1 skolotāju..

## Atsauces
STS-135

**STS-135** bija pēdējā *[[Space Shuttle]]* misija. Šajā lidojumā tika izmantots *[[Atlantis (kosmoplāns)|Atlantis]]*, kuru pirms tam gatavoja STS-335 glābšanas misijai STS-134 atbalstam. Šī bija ekspedīcija uz Starptautisko kosmosa staciju (SKS). Stacijas lidojumu programmā šī misija apzīmēta kā **ISS-ULF7**.
Starts notika .

STS-134 misijas uzdevums bija stacijā nogādāt kravas ar Daudzuzdevumu loģistikas moduli *Raffaello*.

## Apkalpe
Kosmoplāna *Endeavour* apkalpe augšupceļā un lejupceļā:

## Atsauces

## Ārējās saites
* STS-135 NASA mājaslapā
Džons Isners

**Džons Roberts Isners** (; dzimis  Grīnsboro, Ziemeļkarolīnas štatā, ASV) ir profesionāls amerikāņu tenisists. Profesionāļa karjeru uzsāka 2007. gadā. Dž. Isnera labākais sasniegums ATP Tūres rangā ir 8. vieta, kas tika sasniegta , dubultspēlēs — 14. vieta ().

Karjerā Dž. Isners ir uzvarējis 16 ATP vienspēļu turnīros, bet lielāko panākumu *[[Grand Slam (teniss)|Grand Slam]]* sacensībās viņš sasniedza 2018. gada Vimbldonas čempionātā, iekļūstot pusfinālā. Divas reizes (2011. un 2018. gadā) iekļuvis ASV atklātajā čempionātā ceturtdaļfinālā.

2010. gada Vimbldonas čempionātā Dž. Isners aizvadīja visu laiku garāko tenisa spēli pret francūzi Nikolā Maī. Šajā spēlē viņš uzvarēja ar 6–4, 3–6, 6–7(7–9), 7–6(7–3), 70–68. Savukārt 2018. gada Vimbldonas čempionāta pusfinālā Dž. Isners aizvadīja otru visu laiku garāko tenisa spēli, ar rezultātu  7–6, 6–7, 6–7, 6–4, 26–24 zaudējot Kevinam Andersonam.

## Vietas Grand Slam turnīros

|}

## Ārējās saites

* Oficiālā mājaslapa
.iq

**.iq** ir augšējā līmeņa domēns (ccTLD), kura paredzētais pielietojums ir saistīts ar Irāku. Domēns izveidots 1997. gadā. Domēna sponsors ir *Communications and Media Commission (CMC)*, bet domēnu reģistrēšanu nodrošina *Network Information Center of Iraq*. Domēns ir ierobežots. Tas tiek galvenokārt izmantots saistībā ar Irākas valdību un izglītības iestādēm.

## Ārējās saites

*  IANA .iq whois information
Kamerūns

**Kamerūns** (, ) ir 4040 metrus augsts aktīvs vulkāns Kamerūnas rietumos, netālu no Gvinejas līča. Tā ir Kamerūnas augstākā virsotne.

Iespējams pirmais, kurš rakstos aprakstīja Kamerūnu, bija feniķiešu ceļotājs Hannons, kurš 5. gadsimtā pirms mūsu ēras ceļoja gar Āfrikas rietumu piekrasti. Ilgus gadus Kamerūns tika uzskatīts par apdzisušu, līdz notika tā izvirdumi 1909., 1922., 1925. un 2000. gadā. Uz 2022. gadu pēdējais izvirdums noticis 2012. gada 3. februārī. 2009. gadā ap kalnu tika izveidots **Kamerūna nacionālais parks**.

## Galerija

Mount_Cameroon_craters.jpg|Kamerūna krāteri
Mount_Cameroon_from_Tiko.jpg
Tropical_rain_forest_Mount_Cameroon.jpg|Tropiskais mežs
Tourists_climbing_Mount_Cameroon.jpg
Summit_at_mount_Cameroon.jpg


## Ārējās saites

* Kamerūns summitpost.org
80 dienās apkārt zemeslodei

**80 dienās apkārt zemeslodei** () var būt:
* Žila Verna 1873. gada grāmata;
* Filmas un seriāli:
** 1956. gada filma;
** 1989. gada TV miniseriāls;
** 2004. gada filma.
.gp

**.gp** ir augšējā līmeņa domēns (ccTLD), kura paredzētais pielietojums ir saistīts ar Gvadelupu. Domēns izveidots 1996. gadā. Domēna sponsors ir *Networking Technologies Group*, kas nodrošina arī domēnu reģistrēšanu. Domēns tiek izmantots arī saistībā ar Senbartelmī un Senmartēnu.

## Ārējās saites

*  IANA .gp whois information
Marins Čiličs

**Marins Čiličs** (; dzimis  Medžugorjē, Dienvidslāvijā) ir profesionāls horvātu tenisists. Profesionāļa karjeru uzsāka 2005. gadā. M. Čiliča labākais sasniegums ATP tūres rangā ir 3. vieta 2018. gada janvārī, dubultspēlēs — 49. vieta (). Viņa treneris ir Ivans Cinkušs, bet no 2013. līdz 2016. gadam viņu trenēja labs draugs un tautietis Gorans Ivaniševičs.

Karjerā M. Čiličs ir uzvarējis 17 ATP vienspēļu turnīros, bet viņa labākais panākums *[[Grand Slam (teniss)|Grand Slam]]* turnīros ir uzvara 2014. gada ASV atklātajā čempionātā. Piedalījies trijās olimpiskajās spēlēs (,  un ).

## Karjeras statistika
### Vietas ''Grand Slam'' turnīros

|}

### ''Grand Slam'' fināli
#### Uzvaras

#### Zaudējumi

## Ārējās saites

*
Daudzese

**Daudzese** ir apdzīvota vieta Aizkraukles novada Daudzeses pagastā. Izvietojusies 3 km uz dienvidiem no pagasta centra Daudzevas. Ciemā atrodas Daudzeses pamatskola, Daudzevas luterāņu baznīca un Daudzevas kapi. Ciemu šķērso autoceļš P86. Veidojusies ap vēsturisko Daudzesas muižu (*Gut Daudsewas*).

## Iedzīvotāju skaita izmaiņas
Esošajās robežās, pēc CSP datiem.

## Ārējās saites
* Daudzeses pagasta mājas lapa

## Atsauces
Uriāls

Par **uriālu** jeb **arkaru** sauc savvaļas aitu, kas pieder uriālu jeb arkaru grupai (*Ovis orientalis vignei* grupa), un šajā grupā ietilpst vairākas savvaļas aitas (*Ovis orientalis*) pasugas. Visas pārējās savvaļas aitas pasugas ir apvienotas muflonu (*Ovis orientalis orientalis* grupa) grupā. Kopumā uriālu grupā ir 6 savvaļas aitu pasugas.

Vēl nesenā pagātnē mufloni un uriāli tika uzskatīti par atsevišķām sugām, tikai pēc padziļinātu DNS pētījumu veikšanas, tika iegūti pierādījumi tam, ka abas sugas patiesībā ir viena suga - savvaļas aita (*Ovis orientalis*), lai gan abām grupām ir atšķirīga morfoloģija un hromosomu skaits.

Uriālu populācijas ir ļoti samazinājušās, un tās ir apdraudētas sakarā ar cilvēku saimnieciskās darbības paplašināšanos. To iecienītās pļavas pamatā tiek izmantotas mājlopu ganīšanai. Tomēr pēdējos gados, ievērojot dažādus aizsardzības pasākumus, to populācijas lēnām sāk atjaunoties.

## Izplatība

Uriāli ir sastopami Centrālāzijā, sākot ar Irānas ziemeļaustrumiem un Kazahstānas rietumiem un beidzot ar Pakistānas Beludžistānas provinci un Indijas Ladakhas reģionu. Uriālu izplatības areāla austrumos to pamazām izspiež lielākais argals (*Ovis ammon*), bet dienvidrietumos tā izplatības areāls robežojas ar Āzijas muflona (*Ovis orientalis orientalis*) izplatību. Irānas ziemeļos uriāli reizēm hibridizējas ar Āzijas mufloniem.

## Izskats
Uriālu tēviņiem ir lieli, izliekti ragi. Arī mātītēm ir ragi, bet tie ir īsi un vertikāli, kas atgādina kazas ragus. Tēviņa ragi var sasniegt 100 cm garumu. Uriālu ķermeņa augstums skaustā ir apmēram 80 - 90 cm. To kažoks ir sarkanbrūnā krāsā, ar gaišu pavēderi, kā arī to slaidajām kājām ir "gaišas zeķes" - gaišas kājas no ceļgaliem uz leju. Uriālu tēviņiem zem zoda ir bārdas, kas pārtop par kakla krēpēm.

## Uzvedība un barība
Uriāls pamatā mājo atklātajos, zālainajos kalnu pakājes apgabalos, kuros koki ir maza vai nav vispār. Tas ļoti reti ieceļo stāva un akmeņaina reljefa teritorijās, lai gan Ladakhas uriāls jeb stepes aita (*Ovis orientalis vignei*) mājo kalnos augstāk nekā 4000 metri virs jūras līmeņa. Tie barojas galvenokārt ar zāli, bet, ja nepieciešams, barojas arī ar koku un krūmu lapām un dzinumiem.

## Klasifikācija
* **Uriālu grupa** (*Ovis orientalis vignei* grupa)
** Arkals (*Ovis orientalis arkal*)
** Baludžistānas uriāls (*Ovis orientalis blanfordi*)
** Buhāras uriāls (*Ovis orientalis bochariensis*)
** Pendžābas uriāls (*Ovis orientalis punjabiensis*)
** Stepes aita (*Ovis orientalis vignei*)
** Turkmenistānas kalnu aita (*Ovis orientalis cycloceros*)

## Atsauces

## Ārējās saites
* Savvaļas aitu foto galerija  (wildsheep.org)
* Transcaspian Urial
* Punjab Urial
* Urial Hunting Community
* Afghan or Baluchistan urial, Blanford urial, Punjab urial, Ladakh urial or Shapu 
* Urial, Indian Animal